雨聲
作者：陸游
朝代：宋

paragraphs: 雨聲點滴朝復暮，中有詩人絕塵句。
雲門咸池渺千古，斷譜遺音此其緒。
雨聲點滴夜不休，中有羈臣去國愁。
九疑聨翩湘水秋，忠誠內激涕自流。
我今衰病百無念，卧對青燈吐殘焰。
支床納息効寒龜，傍枕長吟笑孤劍。
雨聲不斷睡愈美，窗白鴉啼攬衣起。
呼兒燒兔傾濁醪，又倚胡床雨聲裏。